Jaapanikeelne tekst märgitud sinisega. Koreakeelne tekst märgitud kollasega.
(korea keeles) Noa!
Sunja, me oleme siin!
Seal ta on!
Ma näen teda!
Kus te olite?
Me peame kohe lahkuma.
Mu mees on surnud.
Sunja, kes need mehed on?
Tema on Koh Hansu, perekonnatuttav.
Ta leidis meile maal elamise.
Meil on kästud varjendisse minna.
Need varjendid teid ei kaitse.
Aga mu abikaasat ju pole.
Me ei saa tema loata lahkuda.
Loa saabumise ajaks olete te kõik surnud.
Kui pommitamine algab, ei halasta ameeriklased kellelegi.
Te peate põgenema.
Mõistan, et see on ootamatu, aga me saame neid usaldada.
Hr Koh kaitseb meid.
Minge tuppa, pakkige kaasa vaid hädavajalik.
- Ruttu. - Lähme.
Noa, võta üks tekk veel.
Mida te teete? Aega pole.
Ma ei saa neid ära visata.
See on meie perekonna pärand. Me mehega...
Kas te ei mõista, mis toimub?
Ma ei ole nii loll.
Aga need on olnud meiega mitu põlve.
Neist ma ei loobu.
Tulge eest ära.
Minge pakkima, tegelen nendega ise.
Kiirustage.
Mozasu, kus su müts on?
Kotti panin!
Ronige autosse.
Ruttu.
Jiyun...
Tal pole kedagi.
See on võimatu. Me ei saa praegu peatuda.
Muidu ei pääsegi me siit.
Ta on kindlasti juba koos oma lastega varjendis.
Küll kohtume temaga taas.
(jaapani keeles) Täitke ämbrid!
Minge sisse! Ruttu! Katke pealt kinni!
Laske meid sisse!
Halastage ometi!
Mu tütar! Ta on haige!
Laske meid sisse!
Sa oled ärkvel.
Oleme lõpuks kohal.
Mozasu, ole ettevaatlik.
Sunja, kas me peame tõesti siia jääma?
Ja nii ongi?
Kutsusin mõned mehed elamist korda seadma.
Nad toovad vajalikke varusid.
Tekke ja muud.
Aga siin on muldpõrand.
Ja kööki ei ole.
Millal me koju tagasi minna saame?
Enne peab sõda lõppema.
Ma ei usu, et teie kodu enam alles on.
Palusin Kim Changhol teie juurde jääda.
Võimatu.
See mees on meile võõras.
Sunja, sa tead, et Yoseb ei lubaks seda iial.
Tal on õigus.
Kuidas saame elada koos mehega, keda me ei tunne?
Ära räägi lollusi.
Arvad, et me oleme linnas?
Sa pead lastele mõtlema.
Sa unustad, et ma olen maal kasvanud.
- Mina ka. - Ma ei tahaks teid solvata,
aga teil tegid teenijad kõik ette ja taha ära.
Ja sina...
Sa ei ole peaaegu 14 aastat maal käinud.
Sellised ajad muudavad inimesi.
Sa ei tea, milleks meeleheitel inimesed valmis on.
Kuula mind.
Kim jääb siia. Ma usaldan teda.
Tööd on siin palju.
Noa, aita mul auto tühjaks laadida.
Kyunghee, tean, et seda me ei oodanud...
Kuula mind.
Viletsust ma ei karda, sellega saan ma hakkama.
Ja rasket tööd ei karda ma ka.
Ausõna.
Ent kõike seda nähes...
Mõistes, et ma ei ole loomast parem...
Ja Yoseb on nii kaugel.
Kas meil pole tõesti kusagile mujale minna?
Ei ole.
Meiesugustel ei ole.
Annan endast parima, et teil siin mugavam oleks.
Seda ma ei taha.
Ja sa ei tohi mind valesti mõista.
Ma olen sulle kõige eest tänulik,
aga midagi enamat ma sinult ei taha.
Kas minu abi vastuvõtmine on sinu jaoks tõesti nii talumatu?
- Teid mõlemat aidata... - See hirmutab mind.
Sul pole vaja muretseda, Noa ei saa teada.
Ta on nutikas poiss.
- Ta tajub, et midagi toimub. - Ta ei hakka kahtlustama.
Ta ei oska seda ettegi kujutada.
See on ohtlik.
Arvad, et ma seaksin oma lihase poja elu ohtu?
Kust mina seda tean?
Sa räägid, nagu tunneksime me teineteist.
Ei tunne.
See pole tõsi.
Neliteist aastat.
Ma ei ole enam too tüdruk sealt abaja äärest.
Nüüd olen ma...
Ma olen nüüd lesk.
Nagu mu emagi.
Sunja.
MIN JIN LEE ROMAANI AINETEL
JUUNI 1945
Tahaksin brigadirilt küsida, kas see on tõsi.
Pole mõtet.
Vaadake, kui paksuks nad ennast õginud on.
Ilmselgelt saavad nad meist rohkem.
Ära tee välja.
Kuidas? Nad ju ei panegi suud kinni.
Sa võiksid mulle öelda, millest nad räägivad.
Mis kasu sul sellest oleks?
Nad ütlesid, et ma olen paks, eks ole?
Sellest sõnast sain ma aru.
Me töötame ühtmoodi,
aga nad käituvad, nagu lööksime meie lulli.
Sa ei kuule seda juttu esimest korda.
Miks see sind häirib?
See ilusam ajab mind närvi.
Te vaid vaadake teda.
Ta peab ennast meist paremaks.
Kes ta selline on, et nina niimoodi püsti ajab?
Kui te liigutaksite käsi sama kiiresti kui suid,
hakkaksite juba lõpetama.
Vaadake. Teised peavad teie töö ära tegema.
Mis õigust on sinul meid käsutada?
Sinusuguste heaks me ei tööta.
Oled kindel?
Mis loba see on?
Asuge tööle.
On sul midagi öelda?
Mine! Kao siit!
Ta põgeneb!
Tule appi!
Ta tahab vaba olla!
Jookse! Ära anna ennast kätte!
Jookse minema!
- Mozasu, ta põgeneb! - Jookse edasi! Mine!
Appi!
- Aidake. - Põgene!
Hr Kim, siit!
Kätte sain.
Ebaõiglane. Kaks ühe vastu.
Mitte tänu sulle.
Kas viid ta tagasi?
Siin on palju lõbusam kui koolis.
Kas sa ei arva?
Loodan, et me ei lähegi tagasi.
Sõda ei kesta igavesti.
Ja kas see on ikka see, mida sa elu lõpuni teha tahaksid?
Kanu taga ajada ja nende sitta koristada?
Minu arust kõlab see täitsa hästi.
Mis siis saanud oleks, kui Koh Hansu meid siia toonud ei oleks?
Meil on väga vedanud, eks ole?
Aga ema käitus küll inetult.
Miks ta Koh-san'i meile alles nüüd tutvustas?
Mõtle, kui palju kommi me süüa oleksime võinud.
Selline raiskamine!
Vabandust.
Ilmselt ei mäleta te mind.
Ma olin tol õhtul seal.
Ma mäletan.
Ma olin mures.
Teie lapselaps...
Kuidas ta ennast tunneb?
Ta ei oleks pidanud selliseid asju ütlema.
Tavaliselt ta nii ei käitu.
Ei, ma vaidlen vastu.
See mees seal leti taga läks üle piiri.
Teie lapselaps oli väga julge, et talle sedasi vastu hakkas.
Näen, et ma tekitan teis ebamugavust.
Seda ma ei soovi.
Andke andeks.
Mida sa tahad, Solomon?
Omanik tahab oma krundi maha müüa.
Sel korral päriselt.
Jessas, sa oled vist meeleheitel.
Muidugi oled.
Kuulsin fondist, mida sa kokku panna üritasid.
Kahju, et see ei õnnestunud.
Abe. Sihtmärk on tema.
Mine ära. Sa pole muutunud.
Olen küll.
Mu pangaarvel on vaid kolme kuu rahavaru.
Võiks öelda, et mul ei ole midagi kaotada.
Ei? Aga sa vajad mu abi, eks?
- Vajan jah. - Selge.
Miks ma aitama peaksin?
Sest see, mida sa siin teed:
kontorilaua taga orjamine,
kuuleka mutrikese mängimine...
See pole Tom Andrews, kes valitses edetabelit
kaheksa aastat järjest.
Aga siis ei olnud sul ka märklauda seljal, ega?
Millest sa räägid, Solomon?
Tegelikust põhjusest, miks sa siin oled, Tom.
Miks New York su pagendas.
Sa kuulsid, et käisin klientide varadega hooletult ringi, mis?
Mitte et ma ennast sinu ees õigustama peaksin,
aga kõige selle taga oli üksainus mees. Üks kuradi mees ihus mulle hammast.
Sest ma julgesin talle öelda, et kõik, mida ta puudutab, ei muutu kullaks.
Ta kuulutas mulle sõja
ja hekseldas läbi kõik mu tehingud, viimse kui ühe.
Paku, mis mulle saatuslikuks sai.
Baldwin United.
Kes kurat see veel on? Vahet pole.
Vahet pole, Solomon.
Deklaratsioonides leidus anomaaliaid.
Aga neid ei täitnud mina.
Muidugi mitte. Seda tegi mõni sinusugune käpardlik analüütik.
Aga firma vabastas su süüst.
Lõpuks jah.
Aga minema saatis ikka.
Tere, Tōkyō, mu vanglakaristus.
Mida sa tahad, Tom?
Tahan näha oma lapsi rohkem kui kord aastas.
Piisaks ka sellest, kui nad mind ei vihkaks.
Ei, tegelikult tahan ma seda,
et mu endine naine leiaks endale uue rikka mehe
ja mu rahule jätaks.
Vaat see oleks tore.
Ei, sa tahad midagi muud, Tom.
Sa tahad koju minna.
Mul on õigus, eks?
Aga kui ma ütleksin, et aasta pärast võiksidki sa kodus olla?
Pääseksid sellest firmast,
oma äri alustamiseks piisavate vahenditega.
Näitamaks maailmale, et Tom Andrews ei ole oma oskusi minetanud.
Ma räägin tõsiselt. See on võimalik.
Aga see ei tule tasuta.
Emme! Ma teadsin, et ta tuleb.
Mozasu!
Kuule, oota!
Hr Koh!
Emme, vaata.
Ma ei teadnud, et ma muusikat nii väga igatsesin.
Sunja, kuula.
Ei midagi erilist, aga tore, et teile meeldib.
Mida te meile veel tõite?
- Mozasu! - Seal.
Oi!
Vaata, Noa. Ma ütlesin, et ta toob neid.
Minu lemmikuid.
Noa, need on sulle.
Loe need läbi. Põhjalikult.
Kas te soovite, et ma need ära tõlgiksin?
Ma oskan neid lugeda. Tahan näha, kas sina oskad ka.
Ma ei räägi keelest,
vaid sellest, mida seal välja ei öelda.
Teisisõnu pead sa õppima lugema ridade vahelt.
Oh sa, siin on nii palju kraami.
Mis see on?
Ole sellega ettevaatlik.
Oled sa lohet lennutanud?
Mitte kordagi.
Kas vaatame, kuidas see teil välja tuleb?
Jah!
- Läki. - Lähme jõe äärde.
See sobib selleks suurepäraselt!
Tule!
Mida sa teed?
Sunja, iga poiss peaks oskama lohet lennutada.
Poisid.
Sa peaksid ette vaatama.
Kuulsin, et selle kabineti eelmisel omanikul eriti hästi ei läinud.
Arvad, et asi oli selles kabinetis?
Seda ma ei tea.
Aga kuulsin, et ta oli...
pisut liiga agressiivne.
Endast üsna heal arvamusel.
Mina kuulsin, et ta pidas ennast ameeriklaseks.
See seletaks mõndagi.
Miks sa siin oled?
Tulin Tomile häid uudiseid tooma.
Omanik otsustas krundi maha müüa.
Oletan, et siin on sinu käsi mängus.
On jah.
- Palju sa saad? - Viis protsenti.
Või nii.
Õnnitlen.
Aitäh.
Kas midagi oli veel?
Tahan, et sa teaksid...
et seda kontorit peaksid juhtima sina.
Sa töötad kõigist teistest rohkem.
Ja oled kõigist targem.
See teadmine võib vist hulluks ajada.
Sest seda päeva ei tule kunagi.
Ja me mõlemad teame seda.
Vahet ei ole, kui väga sa seda väärid.
Mul on sellest kahju.
Ma hoian sulle pöialt.
Päriselt.
Üks hetk.
Kas sa tahaksid õhtusöögile tulla?
Nagu, kohtingule või?
Kas ameeriklastel käivadki asjad niiviisi?
Kõigele tuleb mingi silt külge riputada?
Ei. Tahan lihtsalt teada, kas peaksin enne duši all käima.
Palun käi jah.
Ühel tingimusel.
Millisel?
Koha valin mina.
Olge head.
Nad kugistavad täna kõik alla.
Nagu oleksid nad päevi nälginud.
Aga see küll tõsi ei ole. Ma söötsin neil ka eile kõhud täis.
Kas te käite siin iga päev?
Nädalavahetustel mitte.
Siis on siin liiga palju lapsi.
Kas teile ei meeldi lapsed?
Ma armastan lapsi.
No mitte kõiki lapsi.
Aga linnud kardavad neid.
Võtke ka.
Oi, see isane lind mulle ei meeldi.
Ta võtab ju kogu toidu endale.
Miks te arvate, et ta on isane?
See lind on emane.
Tõesti?
Aga sellel tegelasel tuleb küll silma peal hoida.
Kui tema juba kord alustab, ei suuda ta enam lõpetada.
Nad on hullemad kui Ikaino piirkonna sead.
Kas te kasvasite seal üles?
Ei.
Ma sündisin Yeongdos.
Yeongdos? Kus see asub?
Mitte siin.
Mul on palju tegemist.
Peaksin liikuma hakkama.
Mu lapselaps.
Ta on hea poiss.
Aga hetkel maadleb ta probleemidega.
Siis on teil vist rasked ajad.
Kerged ei ole.
Aga ma lootsin, et teda ootab teistsugune elu.
Kui mina temavanune olin,
seisin toidujärjekordades ja valmistusin õhurünnakuteks.
Arvasime, et ameeriklased notivad meid kõiki maha.
Te ei saa oma lapselapsele pahaks panna,
et tema ei ela hulluks läinud maailmas.
Aga kas see ei tähenda siis, et tema elu peaks lihtsam olema?
Ei.
Elu ei ole kunagi lihtne. Vahet ei ole, mis aeg parasjagu on.
Kui me just jumalad pole.
On aeg ära lennata!
Kõrgemale!
Just nii!
Kiiremini! Kiiremini!
Lennuta see kõrgemale!
Jookse!
- Ära lase sel alla kukkuda! - Rutem!
Veel! Nii jah!
Mozasu, vaata, et sa ei komista!
Nii lõbus! Oota mind ka!
Noa! Mozasu!
Noa!
Emme!
- Mozasu, tule siia. - Emme.
Nad suunduvad põhja.
Kui nad Nagasakit ründaksid, oleksid nad teisele poole lennanud.
Teie meest need lennukid ei ohusta.
- Kyunghee! - Jätaksin ta rahule.
No nii. Ongi valmis.
Mu küdil on hirmsasti vedanud, et teda selliste pakkidega õnnistatakse.
Kindlasti kadestavad teda kõik.
Ma loodan ka.
Loodan, et see on talle paras.
Lähen viin need ära.
Hilja on. Mine hommikul.
Brigadir pidi homme kirju postitama minema.
Tahan need esimesel võimalusel ära saata.
Ja ma ei tea, kui palju ma täna magada saan.
Kyunghee,
kindlasti on tal kõik hästi.
Ma tean.
Aga mis homme saab?
Ja ülehomme?
Sa ei saa mulle lubada, et ta kõigest tervelt pääseb.
See on võimatu.
Meie oleme siin koos.
Tema on aga ihuüksinda...
See tundub ebaõiglane.
Noa.
Aitab küll.
Mine magama.
Sa...
Su isa...
Sa ei või teda unustada.
Mõistad?
Kuidas ma saaksin unustada?
Ma teadsin. Siin tegutseb varas.
Keegi varastab mune!
Mis sa räägid?
Viimastel päevadel
olen ma aina vähem mune leidnud.
Kui ma sellest brigadirile rääkisin,
ütles ta, et mul on õigus.
Ta oli nii vihane.
Aga ma lubasin talle, et me saame varga kätte.
Miks sa sellist asja lubasid?
Kuidas sa ta kätte saad?
Mõtlesin, et võiksime üles panna lõksu.
- Lõksu? - Mis asja?
See ei töötaks.
Kui sa varga tõesti kätte saada tahad, pead sa teda varitsema.
Ta teolt tabama.
Väga õige.
Emme, kas ma võin? Palun.
On see ikka mõistlik? Too varas võib ju ohtlik olla.
Usun, et saame poistega kolmekesi vargast jagu küll,
kes ta ka poleks.
Parem on süüdlane kohe kinni nabida ja asjale eos lõpp teha.
Emme, ta teab selliseid asju.
Ta näeb kohe selline välja.
- No kui te kindel olete... - Siis on plaan paigas.
Räägi vennale ka.
Pärast õhtusööki otsime varitsuseks ideaalse paiga.
- Kuidas kõlab? - Võrratu plaan.
Lähen räägin vennale.
See paik muutub aina paremaks.
Olete ikka kindel?
Ärge muretsege.
Ilmselt on asja taga näljased külaelanikud.
Kas ma võiksin kaasa tulla?
Te tahate kaasa tulla?
Ma ei ole varitsusest kunagi kuulnud.
See kõlab põnevalt.
Aga kui ma teid segaksin...
Poistel oleks kindlasti väga hea meel.
Kas sa oled yakitori't söönud?
Muidugi.
Tere tulemast!
Kaks õlut palun.
Toit on siin väga maitsev.
Ja odav.
Minu olukorras ideaalne.
Aitäh.
Tead...
Ma mõistan, et meievahelised suhted ei ole lihtsate killast olnud.
Enamjaolt minu süül.
Aga selline mu olukord praegu on.
Mul ei ole enam mõtet teeselda.
Kui see sulle ei sobi...
võid rahus minema kõndida.
Ma ei paneks seda pahaks.
Aga ühte tahan ma öelda küll.
Selline seis on ajutine.
Ma olen nutikas.
Näljane.
Ja nüüd tean ma ka mängureegleid.
Ma ei kavatse lüüa läbi nende arvelt, kes sellist kohtlemist ei vääri.
Aga need, kes väärivad...
Neid ma ei säästa.
Nagu ma ütlesin: kui see sulle ei sobi,
mõistan ma sind.
Terviseks.
Me oleme olnud siin tunde.
Kaua me veel ootama peame?
Möödunud on vaid kaks tundi.
Ole kuss.
Sa hirmutad varga ära.
Mozasu.
Me ei pruugi täna kedagi kätte saada.
Kui varas nutikas on, hoiab ta paar ööd eemale.
Nii et terve õhtu on siis lörri läinud?
Kes seda öelda oskab?
Hr Kim, kus te hr Koh'ga tutvusite?
Noa.
See on ebaviisakas.
Pole midagi.
Näen, et sa oled seda ammu küsida tahtnud.
Ma tutvusin temaga sadamas, 15 aastat tagasi.
Ma töötasin seal.
Võtsin vastu iga tööotsa, mille leidsin.
Ja sattusin tihti pahandustesse.
Millistesse?
Läksin teistega ühtelugu kaklema.
Ma olin rumal.
Harimatu.
Ja vihane.
See on ohtlik kooslus.
Miks te vihane olite?
Koreas oli mu isal väike talu.
Ei midagi erilist, aga meie pere toitis see ära.
Kui jaapanlased sisse tungisid,
kästi talunikel oma maad registreerida.
Ametnik eksis ja pani minu isa maad liiga suurena kirja.
Ja kui tuli aeg nende pealt makse tasuda, ei suutnud mu isa seda teha.
Tema maa võeti ära.
Lõpuks
saadeti mu nooremad õed-vennad sugulaste juurde elama.
Mu ema valas selle pärast palju kibedaid pisaraid.
Ja tema armastus mu isa vastu
läks hapuks.
Ühel hommikul läks isa põllule.
Põllule, mis oli varem talle kuulunud.
Ja tagasi ta enam ei tulnudki.
Ma matsin ta sinna...
kus olid kunagi kasvanud tema kartulid.
Varsti pärast seda lahkusin ma kodust.
Vaadake sinna.
Kui palju neid seal on?
Valvake väravaid.
Vahele jäime. Põgenege!
- Jookske! - Venna, jäid sa terveks?
Nad pääsevad minema!
Ära nende pärast muretse.
Ma sain ühe kätte.
See on tema!
Sa tunned seda poissi?
Ta kiusas Noad koolis pidevalt.
Palun. Kui templi õpetajad sellest kuulevad, saan peksa.
Sa oled üks põgenikest?
Miks sa meie mune varastad?
Kahekümnele toidust ei piisa.
Meil on kogu aeg kõhud tühjad.
Mida sa temaga ette võtta tahad?
Mina?
Sina otsustad. Ma võin ta hoiatusega minema saata.
Või templisse tagasi viia ja saatuse hooleks jätta.
Las ta läheb.
Aga ta tegi sulle nii palju inetuid asju!
Mine, enne kui Noa ümber mõtleb.
Kuule!
Jaga teistega ka. Kas on selge?
Kuidas sa võisid tal minna lasta?
Oleksid saanud kätte maksta.
Su vend toimis õigesti.
Parem on, kui su vaenlane on võlgu sulle, mitte sina talle.
Vean kihla, et Noa teadis seda.
Päriselt?
Ma pean selle meelde jätma.
Lähme. Kell on palju.
Kas see polnud mitte põnev, tädi?
Liigagi põnev.
Oleks ime, kui me täna magada saaksime.
Halloo?
Tehtud.
Krunt kuulub nüüd Abe- san'ile.
Tagasiteed enam ei ole. Loodan, et su plaan õnnestub.
Õnnestub küll. Olen selles kindel.
Tõlkinud Triin Jürimaa